runetrust/blame-folketinget-dk huggingface dataset:
Lars Barfoed (KF), 2015-05-12:
Det var på mange måder skammeligt, men vi er stadig væk ikke i den situation, at vi kan garantere imod, at noget lignende finder sted igen, og jeg synes i høj grad, det er det, vi skal tænke over ved en lejlighed som den her og i en debat som den her: Hvordan kan vi rykke verden derhen, hvor vi kunne sige at det aldrig kommer til at ske igen?
Keld Albrechtsen (EL), 2003-11-25:
Jeg synes, at som den her spørgetime udvikler sig, vokser støt og roligt det demokratiske underskud i behandlingen af den her sag om Nordsøaftalen, for nu ser vi altså, at et stort mindretal i Folketinget ønsker at få nogle spørgsmål belyst af uvildige eksperter i en høring, og det benytter regeringspartierne sammen med Dansk Folkeparti så deres flertal til at tromle hen over og nægter mindretallet denne adgang til blot og bart at få belyst en sag.
Heidi Bank (V), 2021-05-05:
Derfor er jeg jo interesseret i at høre erhvervsministeren – med den rolle, erhvervsministeren sidder med i forhold til de danske virksomheder og det at sikre arbejdspladser – om der er lavet konkrete beregninger, der sikrer, at med det, der er lagt op til i udspillet, fastholder man det antal danske arbejdspladser, vi har, herunder dem, der har betydning.
Simon Emil Ammitzbøll (RV), 2008-05-20:
Jeg skal helt undlade at gå ind i diskussionen om, hvorvidt Dansk Folkeparti er et antimuslimsk parti - det har jeg nu ment i 13 år, så det er der såmænd ikke så meget nyt i - det, jeg synes er det mest skræmmende, er i virkeligheden nogle af de ting, som hr. Martin Henriksen siger.
Morten Bødskov (S), 2024-11-12:
Og for det andet er det jo værd lige at bemærke, hvad det er for selskaber, vi taler om her: Det er de allerstørste selskaber, som fru Pernille Vermund – og nu er hun gået – har helt ret i allerede i dag har diversitetspolitikker og er langt fremme, som vi beder om at tage et ekstra ansvar.
Johanne Schmidt-Nielsen (EL), 2017-05-19:
Jeg tror, der er mange i Danmark, der sådan synes, at det er lidt sjovt, at der er nogle danskerkolonier rundtomkring i verden med mennesker, som oprindelig har rødder i Danmark, som er blevet en del af det samfund, de er flyttet til, men som stadig bevarer en tilknytning til det danske.
Ole Stavad (S), 2003-02-25:
Jeg mener, at det er en beskyldning, som ikke er fair og ordentlig, at sige, at oplysningerne ikke er korrekte, når man har gjort sig umage med det. For det andet vil jeg godt spørge statsministeren: Vil statsministeren så ikke bede justitsministeren om at få undersøgt den her sag?
Peter Hummelgaard (S), 2023-03-21:
Selv om grundidéen – det er jo også det, jeg siger – sådan set er noget, jeg grundlæggende godt kan lide, så har vi allerede de muligheder i dag, og hvis man vil gøre det, som ordføreren lægger op til i beslutningsforslaget, så ville det være administrativt og økonomisk meget omkostningstungt sammenholdt med det, man gør i dag.
Villy Søvndal (SF), 2001-05-07:
, det var jo det samme spørgsmål, nemlig om man ikke kan være bekymret over, at vi gentager den situation, vi kender, at man putter et nyt substitutionsstof ind, og så bliver dét svaret: Det mener jeg nok er en oplagt risiko, hvis vi ikke passer på og presser på; det vil jeg godt medgive.
Ole Sohn (SF), 2012-04-19:
Der kan man sige, at når vi finder, at det er hensigtsmæssigt, er det, fordi de maritime uddannelser er omfattet af samme regler med hensyn til momskompensation som andre uddannelsesinstitutioner i uddannelsesministeriet, altså det, der i dag hedder Ministeriet for Forskning, Innovation og Videregående Uddannelser, og det vil gøre det lettere at sammenligne på tværs af uddannelserne og muliggøre mere ensartede administrative løsninger i ministeriet og på tværs af uddannelsesinstitutionerne.
Ole Stavad (S), 2004-05-05:
Det er jo, fordi vi tror på, at det er den bedste model for et godt og effektivt sygehusvæsen, som kan betjene befolkningen, når vi har brug for det, og det er da også den konklusion, som Kjeld Møller Pedersen-udvalget når frem til i deres rådgivning til ministeren og Folketinget.
Frank Aaen (EL), 1999-05-26:
Jamen det er ikke et spørgsmål om bureaukrati eller ikke bureaukrati, og jeg vil sådan set gerne diskutere, om man ikke godt kunne tænke sig det så ubureaukratisk som muligt, men det, der er det afgørende, som Det Konservative Folkeparti må forholde sig til, er: Hvem skal betale den udgift, der er forbundet med at have en medarbejder ude at rejse?
Søren Søndergaard (EL), 2019-04-02:
Men så tænkte jeg tilbage på den debat, vi havde herinde i Folketinget – og det kan hr. Holger K. Nielsen selvfølgelig også huske – om revselsesretten, hvor der jo var den holdning fra hele borgermusikkens side om, at forældrene bare skulle have lov til at banke deres børn, og at det skulle vi ikke blande os i.
Søren Gade (V), 2005-11-16:
Lad mig slutte af med at sige, at det jo ikke er sådan, at jeg rigidt holder fast på Frederikshavnsløsningen, men det er faktisk sådan, at hr. Klaus Hækkerups spørgsmål har givet mig anledning til igen at gennemgå tallene og papirerne, og jeg må fastholde, at beslutningen om at flytte Auderødlejren til Frederikshavn altså stadig væk er det økonomisk bedste, vi kan foretage os.
Steffen W. Frølund (LA), 2024-10-10:
Men hvad værre er, er sådan set, at alle selskaber, der har fået udbetalt sådan en skattekredit igennem al tid, nu ingen nye investeringer kan tiltrække; der er ikke nogen investorer, der vil røre de her selskaber med en ildtang, fordi de alle sammen er bange for, at skattemyndighederne kommer og banker på døren og beder om at få en stor tilbagebetaling, og så kan selskabet måske endda ikke overleve.
Mette Frederiksen (S), 2005-06-15:
Men det, vi oplever i dag ved den her afslutningsdebat, er, at det, ligegyldigt om det er den manglende integration; om det er det, at der flere unge, der ikke får en ungdomsuddannelse; om det er, at der i dag er ventetid for overhovedet at kunne få lov til at afsone en dom i Danmark, så ikke er Dansk Folkepartis ansvar, så ikke er regeringens ansvar.
Tina Nedergaard (V), 2010-11-10:
I modsætning til Socialdemokraterne tror vi, at vi er nødt til at bremse væksten i den offentlige sektor; vi tror ikke, at det er en god idé, at den gnaver sig yderligere ind på erhvervssektoren eller på den private sektor, som skal være med til at betale på sigt.
Lene Garsdal (SF), 2002-11-01:
Vi har gentagne gange præciseret, at naturligvis skal parterne inddrages, men i hvert fald for SF er der ingen tvivl om, at det er arbejdsgiverne ude på de enkelte arbejdspladser, der har ansvaret for arbejdsmiljøet, og jeg kan ikke se noget odiøst i at lave regler herindefra.
Pernille Skipper (EL), 2012-05-11:
Når vi så skal have mange flere studerende ind på uddannelserne og selvfølgelig også igennem dem, skal vi også sørge for, at vores universiteter får nedbrudt tankegangen om, at man er noget helt specielt og noget helt særligt, at man skal være ophøjet til et bestemt niveau for at gå på universitetet.
Christine Antorini (S), 2014-11-19:
Rigtig mange af de unge er i øjeblikket i praktik i en virksomhed, og langt de fleste unge, som står i praktikpladskøen, vil kunne fortsætte med en skolepraktik i de nye praktikcentre med langt bedre muligheder for efterfølgende at få en praktikplads i en virksomhed.
Karin Nødgaard (DF), 2006-05-23:
I vores optik hører forslaget rettelig hjemme på sundhedsministerens område, da vi som udgangspunkt for det videre forløb har den sundhedsmæssige indfaldsvinkel til emnet om tilsætning af et ildelugtende stof til lightergas for at beskytte mennesker, især de unge mennesker, mod at blive fristet til at sniffe gassen for at opnå en vis rusfølelse.
Keld Albrechtsen (EL), 2003-05-12:
Det er i hvert fald en skuffelse for mig, for jeg havde håbet på, uanset at vi kunne have været uenige om mange andre ting, det har vi også været, f.eks. skovdebat og alt muligt, at når det gjaldt vores grundvand, vores drikkevand, så var der trods alt ét fælles spørgsmål i miljødebatten, som hele Folketinget kunne være enige om: at vi ikke vil miste retten til at drikke uforurenet drikkevand, der kommer direkte fra vores grundvand, som ikke skal igennem en større kemisk rensning, inden vi åbner for vandhanen.
Martin Lidegaard (RV), 2019-02-05:
Men man kan selvfølgelig også godt forestille sig, at en virksomhed, der har erfaring inden for det område og ekspertise på forskellige markeder, vil være mere interesseret i at stille sin ekspertise til rådighed, hvis de selv har hånden på kogepladen, og også at kunne lave forretningsmodeller med den.
Ole Birk Olesen (LA), 2021-10-28:
Det ville være en demokratisk problematisk sag, hvis et parti, der havde opbakning fra så mange vælgere, at det sidder i Folketinget og også fortsat har så stor opbakning, at det kunne komme ind ved næste valg, ikke fik mulighed for at opstille, fordi der er en person i partiet, der har overtrådt de her regler.
Jakob Sølvhøj (EL), 2021-03-04:
Det er vigtigt, at vi værner om lærernes ytringsfrihed, det er vigtigt, at vi respekterer lærernes faglige vurderinger og giver dem frihed til selv at tilrettelægge deres undervisning inden for de rammer, der er fastsat i folkeskoleloven, og den lovgivning, der i øvrigt sætter rammen om vores uddannelser.
Claus Hjort Frederiksen (V), 2003-12-17:
Det er nemlig vigtigt, at spørgsmålet om dårlig aktivering kommer frem i lyset, så den dårlige aktivering kan ophøre eller blive justeret. Selv om der ikke er så mange formelle klager, er det selvfølgelig vigtigt, at der hele tiden arbejdes med at kvalitetssikre og følge op på den indsats, som ydes i kommunerne og AF.
Per Clausen (EL), 2007-05-02:
Så vil jeg bare spørge hr. Allan Niebuhr, om jeg ikke har forstået det rigtigt, når regeringen, som Det Konservative Folkeparti skulle have nogen indflydelse på, har jeg ladet mig fortælle, har givet udtryk for, at man i Danmark sådan set er modstandere af overhovedet at transportere dyr i 24 timer, fordi man mener, at det er skadeligt skråstreg ubehageligt for dyrene og i strid med dyrenes natur, og at det sådan set kun er EU-regler, der gør, at vi accepterer det.
Mads Olsen (SF), 2024-01-10:
Man kan tage det eksempel, at hvis vi aldrig havde ratificeret den her konvention og havde haft DF's forslag fra 2019 om, at alle strafbare forbrydelser skal føre til en fratagelse af statsborgerskabet, så havde det gjort, at vi i dag, hvor koranloven er blevet vedtaget, havde taget statsborgerskabet fra folk, der, i mit perspektiv, havde brugt deres menneskerettighed i forhold til ytringsfrihed.
Margrethe Vestager (RV), 2013-11-01:
Det er lige præcis den afvejning, som jeg synes er meget vigtig i det her lovforslag, nemlig at det ikke skal være et lovforslag, som åbner porten for, at det politiske kommer til at handle om, hvorvidt man kan få folk til at, om man så må sige, konspirere mod borgmesteren.
Ole Sohn (SF), 2007-06-01:
Nu er jeg ikke normalt ordfører på området, så jeg kan ikke sådan gå ind i detaljerne, men jeg er ret overbevist om, at fru Pia Kjærsgaard har et hjerte, og når man følger debatten, er der et spørgsmål, der i hvert fald for mig trænger sig på, og det er: Når man nu ved, at der er krig i Irak, når man nu ved, at der er hundredtusindvis af fordrevne og folk, der bliver lemlæstet og dræbt hver eneste dag, og at FN fraråder at sende folk retur, hvad er så grunden til, at man partout skal lave en lov, som kun får funktion, hvis man tvinger folk tilbage til et sted, hvor deres liv er i fare?
Keld Albrechtsen (EL), 1998-06-03:
Derfor har vi f.eks. også inden for landbrugsområdet i forbindelse med vækstfremmerdiskussionen foreslået, at man netop dér bruger pengene til f.eks. fremme af forskning i økologisk landbrug, altså den samme tankegang med at sammenkæde de afgifter, man opkræver, med præcise, fornuftige formål.
Hans Christian Schmidt (V), 2020-04-29:
Men desuagtet vil jeg så spørge kulturministeren, om kulturministeren her i dag vil sige, at hun vil følge den her sag selv, sådan at vi kan være sikre på, at kulturministeren i hvert fald holder øje med, om den her sag bliver løst, og at man i tilfælde af, at det ikke sker, så vender tilbage til Kulturudvalget.
Joachim B. Olsen (LA), 2012-11-27:
Det er sådan set meget solidarisk, for det gør, at dem, der står uden for arbejdsmarkedet, får en chance for at komme ind, hvorimod det er sådan, at hvis lønningerne er høje, har de ikke nogen chance for at komme ind, for så kan virksomhederne ikke konkurrere i det her land.
Sandra Elisabeth Skalvig (LA), 2024-11-21:
Vi ønsker derimod, at vi i første omgang forhandler med de andre nordiske lande om at få ændret aftalen, så vi kan få lukket hullet, og så vi som minimum får skærpet reglerne, så man ikke, allerede 7 år efter at man har fået en fængselsdom, frit kan få statsborgerskab i Danmark. Tak.
Tina Nedergaard (V), 2009-04-17:
Jeg har egentlig opfattet det som meget positivt, at alle partier i Folketinget har arbejdet konstruktivt med det her lovforslag, og jeg synes også, at det er væsentligt, netop når der evalueres om 2 år, at følge op på, som arbejdsgruppen gør, om der er behov for yderligere dækning.
Bjørn Westh (S), 1997-11-21:
Til fru Jette Gottlieb vil jeg sige, at jeg mener ikke, at S-togskøbet bare er et udtryk for simpel vedligeholdelse, for faktisk betyder det, at vi bruger 8 mia. kr. på det, jo, at støjniveauet, når S-togene kører, vil blive halveret, og at energiforbruget vil blive sat ned med en tredjedel - så vidt jeg husker - bl.a. fordi man kan genbruge bremseenergien.
Margrethe Vestager (RV), 2004-02-25:
Det er det mindste, samfundet kan spise mennesker af med, hvis de skal gøre sig gældende i et vidensamfund, og det gælder lige fra de grundlæggende læse-, stave- og regnekurser til de længere forløb på niveauerne svarende til de grundlæggende eller de videregående voksenuddannelser.
Martin Henriksen (DF), 2010-11-25:
Vi kan jo se, at der er nogle, der kommer ind på greencardordningen, fordi de får opholdstilladelse til at arbejde i Danmark, og der er undersøgelser, der viser, at mange af dem slet ikke er i arbejde, selv om de har fået opholdstilladelse til at arbejde i Danmark, og at nogle af dem bliver beskæftiget med job, som ikke kan kategoriseres som værende højtkvalificerede job.
Karen Hækkerup (S), 2013-03-20:
Når vi sidder og kigger hinanden i øjnene hen over bordet, er det også, at vi kan finde hinanden, og at samtlige Folketingets partier lægger alt til side og kun har ét fokus, nemlig hvordan vi i fællesskab sørger for at få lavet en aftale, der holder, og som hjælper.
Keld Albrechtsen (EL), 2001-01-11:
Det fremgik i virkeligheden også af ministerens redegørelse, at det indeholder en række nye elementer, herunder spørgsmålet om en fastholdelse af det stop for godkendelse af nye gensplejsede organismer, som jo vil bortfalde, når det nye udsætningsdirektiv vedtages,
Birgitte Bergman (KF), 2020-11-26:
Det er rigtig vigtigt, at vi får et radio- og tv-nævn, som også tager ansvar, og som dykker ned og kan kigge hele vejen rundt, også rent fagligt, så vi ikke havner i en – vil jeg godt sige – så ulykkelig situation, som vi med hele den her sag er havnet i.
Alex Vanopslagh (LA), 2023-10-05:
Noget af det, som jeg studsede lidt over, da jeg var derovre og vi var ude at besøge skoler og uddannelsesinstitutioner, var faldende danskkundskaber blandt mange børn og unge, men også, at det var, lidt som om det ikke var så vigtigt at lære dansk; det indtryk fik jeg af de lærere, jeg i hvert fald talte med.
Samira Nawa (RV), 2021-04-15:
Ministeren lagde i sin tale op til, at der er en ydelseskommission, der sidder og kigger på f.eks. kontanthjælpssystemet, og der vil på bagkant af anbefalinger derfra blive indkaldt til nogle drøftelser, og der går vi fra Radikale Venstres side sådan set også konstruktivt til værks.
Jeppe Kofod (S), 2010-03-03:
Er udenrigsministeren enig med udviklingsministeren, da han i sin tidligere egenskab af udenrigsordfører for Venstre mente, at det var godt med et svækket FN og en mindre aktivistisk generalsekretær, da FN »..ikke har gjort særlig meget godt her på jorden«, og dermed i realiteten gjorde op med FN som en hjørnesten i Danmarks udenrigs- og udviklingspolitik?
Kim Behnke (FP), 1999-05-18:
Ministeren tør ikke gå ud og fortælle den danske befolkning, at den politiske aftale, der er blevet indgået, alene i anlægsudgifter vil løbe op i i hvert fald 1½ mia. kr. For når man både skal have det eksisterende Kongelige Teater bygningsmæssigt moderniseret, når man skal have ryddet op og bygget om ved Turbinehalgrunden, og når man skal have etableret et operahus i København, og når man i øvrigt lige med næn hånd skal have hældt lidt økonomi ud til provinsens teatre og musikhuse, så de ikke gør alt for meget vrøvl, ja, så bliver det på min blok i hvert fald 1½ mia. kr. Og så har jeg slet ikke taget med, at den slags kulturinstitutioner, når først de går i gang, jo har en historisk tradition for at komme med kæmpe budgetoverskridelser.
Margrethe Vestager (RV), 2006-03-03:
Når det både er sådan lidt, hvad skal man sige, dejligt at ministeren gør det, men også lidt ærgerligt i lyset af strukturreformen, så er det, fordi regeringen ikke i forbindelse med strukturreformen har sørget for, at der kom et egentligt fokus på, at de nye kommuner, som nu former sig, kunne have et aktivt ligestillingsmæssigt fokus, og at man f.eks. havde lavet en vejledning om ligestilling i forbindelsen med strukturreformen.
Rasmus Jarlov (KF), 2021-01-21:
Vi havde et finanslovsforslag her i efteråret, hvor vi også foreslog at tilbagerulle alle de skattestigninger, som regeringen havde indført, selvfølgelig med undtagelse af lukning af skattehuller, og vi er også tilhængere af skatteomlægninger, hvor man laver grønne afgifter og så sænker nogle andre skatter, så det ikke medfører højere skatter samlet set, og vi har også været tilhængere af f.eks. en stigning af tobaksafgiften.
Per Stig Møller (KF), 2005-06-09:
Mine hovedargumenter var, at hvis en part i en forhandling, som prøver at få al eksport, får alle subsidieformer væk – det kan jo ikke nytte noget, at det bare er EU’s metoder at gøre det på, det må også være den amerikanske metode at gøre det på, den canadiske og den newzealandske – så sagde jeg her i Folketinget under den debat, og det er helt i orden, han tager fejl, for da var hr. Lidegaard ikke ordfører, at det ikke kan nytte noget, at EU ensidigt siger: Uanset om I leverer noget eller ej i Australien og Canada og New Zealand og USA, så vil vi fjerne vores.
Anni Matthiesen (V), 2017-05-02:
Nu deltog jeg lidt tidligere i dag i samrådet, hvor den socialdemokratiske ordfører også var på banen, og nu kan jeg jo så heldigvis stille et spørgsmål til ordføreren: Hvordan har Socialdemokratiet forestillet sig at håndtere den situation, at der kommer de her 58.000 ekstra børn, som ordføreren også var inde på under dagens samråd?
Karsten Lauritzen (V), 2020-10-22:
Jamen det er et af de spørgsmål, jeg har tænkt mig at stille til justitsministeren, ikke her i salen i dag, men under udvalgsbehandlingen, om, hvad begrundelsen er for det, og jeg håber også, man kan komme lidt videre end det, der er beskrevet i høringssvarene.
Simon Kollerup (S), 2019-04-04:
Jeg ved ikke, om man kan læse ind i det, at Liberal Alliance er på vej ud af regeringen, nærmest uanset hvordan et folketingsvalg måtte gå, men med hensyn til det der med ikke at tage ansvar for kompromiserne synes jeg nu, hvad enten man kan lide traditioner eller ej, at det er en fin ting i Folketinget at kunne stå ved de kompromiser, man indgår.
Henning Hyllested (EL), 2012-12-19:
Jeg kan her nævne en stribe selskaber i Sverige: Veolia, Arriva Sverige, Arriva Tog, Arriva Östgötapendeln, hedder det vist, Botniatåg, Tågkompaniet er alle sammen private selskaber, som kører med hamrende underskud på trods af stor omsætning.
Henning Hyllested (EL), 2015-12-04:
Og det gør det så i høj grad i forhold til miljø- og klimaområdet, for det her er jo et klart signal om at fremme en transportform, som giver store miljømæssige og klimamæssige problemer på grund af CO2-udledning og partikeludledning i det nære miljø, og som for den sags skyld også giver støjproblemer.
Søren Søndergaard (EL), 2002-03-19:
Noget som hr. Langballe ikke ved noget som helst om, ikke har nogen som helst oplysninger om. Jeg vil bare spørge, om det er fuldstændig almindeligt for Dansk Folkeparti, at man på baggrund af ingen viden - med mindre hr. Langballe har en viden fra regeringen, som vi andre ikke har - stiller sig op og hænger en konkret enkeltperson ud, uden at denne er anklaget for noget, eller uden at denne er dømt for noget?
Inger Støjberg (V), 2010-12-14:
Hvis man spørger på jobcentrene, om der er problemer med at få virksomhederne til at lukke dørene op, er svaret nej. Det ligger jo lige for, vil jeg sige til hr. Eigil Andersen, så jeg kan slet ikke se det på anden måde, end at det er sådan, at hr. Eigil Andersen har et ualmindelig pessimistisk syn på virkeligheden, og det skal jeg selvfølgelig ikke kunne afvise at hr. Eigil Andersen har.
Marlene Harpsøe (DF), 2018-11-21:
Jeg skal også på vegne af Dansk Folkeparti sige, at i forhold til den eventuelle bekendtgørelse, som man er ved at skrive ovre i Beskæftigelsesministeriet vedrørende tegnsprogstolkning, så er det jo også noget, vi vil interessere os for under udvalgsbehandlingen.
Henning Hyllested (EL), 2013-10-31:
Der er en forventet årsdøgnstrafik omkring Sindal, det mest trafikerede sted, på 23.000 biler, Gødstrup 7.000-8.000 biler, Holstebro 7.000-9.000 biler, som jeg har gjort opmærksom på.
Ole Hækkerup (S), 2013-04-23:
Uanset hvor meget Dansk Folkeparti i gamle dage under VKO-flertallet pralede med, hvor meget indflydelse de havde, håber jeg virkelig, at Dansk Folkeparti havde fået en kurv, hvis de mødte op til en finanslovsforhandling med det ultimative krav, at det nu skulle være regeringens politik at sætte sig ud over Den Europæiske Menneskerettighedsdomstol.
Pernille Schnoor (ALT), 2019-04-24:
Så jeg mener, at vi bør tage ansvaret på os for at give flere muligheder til dem, der rent faktisk ville ønske, at det var lettere at tage det sunde og grønne valg, og det er derfor, vi fremsætter det her forslag igen, og det er vi ikke ene om at ønske.
Anne Grete Holmsgaard (SF), 2009-05-11:
Det er valget mellem stadig dyrere fossile brændsler, hvor vi sender pengene ud af landet, eller vedvarende energi og energieffektivitet, hvor vi understøtter en udvikling, som ikke bare er til gavn for klimaet, men også er til gavn for det tredje, der er vigtigt, nemlig vores erhvervsudvikling.
Keld Albrechtsen (EL), 2004-11-25:
Men det, som jeg synes kan blive interessant også i fremtiden, er, at hvis vi kigger 6 måneder frem, når der måske skal tages stilling til en yderligere forlængelse af mandatet, så kan denne her regering, hvis den til den tid stadig væk sidder, meget vel komme til at basere sig på et flertal alene sammen med hr. Søren Krarup, for der er jo meget, der tyder på, at Socialdemokratiet og Det Radikale Venstre til den tid har fået nok.
Kirsten Normann Andersen (SF), 2019-03-27:
Jeg bliver nødt til at spørge: Mener ministeren helt seriøst, at der skal en ny struktur, rigtig mange nye bestyrelser og en masse nye byggerier til for at løse noget så enkelt som at sikre, at børn, der har brug for behandling på grund af søvnløshed eller uro eller andet, måske kan behandles med ikkemedicinsk behandling som en kugledyne, før man skal i udredning på børnepsykiatrisk afdeling?
Lene Espersen (KF), 2006-04-18:
Jeg synes, det er vigtigt at få sagt i dag, at der er én eneste årsag til, at vi sammen diskuterer lovforslaget her i dag: Regeringen har et oprigtigt ønske om at sikre det danske samfund bedst muligt mod terror og sikre et så effektivt samfundsmæssigt værn som overhovedet muligt, og alle har da også i dag på hver deres måde anerkendt, at terroren er rykket tættere på, at terrortruslen er rykket tættere på, og at chefen for Politiets Efterretningstjeneste ved flere lejligheder har tilkendegivet over for offentligheden, at det bestemt ikke kan udelukkes, at der vil ske terrorangreb i Danmark.
Pia Adelsteen (DF), 2016-04-19:
Jeg ved ikke, hvordan jeg skal udtrykke det, og det er bestemt ikke for at forklejne nogen, og det er heller ikke for at gøre Dansk Folkeparti klogere end alle andre, men når jeg har brugt det udtryk, er det, fordi jeg mener, man er nødt til at se meget overordnet på det.